અમદાવાદ: મીરજાપુર વિસ્તારમાં નવી બનતી બિલ્ડિંગની પાણીની ટાંકીમાં ગૂંગળાઈ જવાથી બે વ્યક્તિનાં મોત નીપજ્યાં છે. ગત સાંજે બનેલા બનાવમાં ટાંકી સાફ કરતા મજૂરને ગૂંગળામણ થતાં તેણે બુમાબુમ કરી હતી તેને બચાવવા અન્ય યુવક ટાંકીમાં ઊતર્યો હતો. બંનેને ગૂંગળામણ થઇ હતી. સ્થાનિકોએ બંનેને બહાર કાઢી વી.એસ.હોસ્પિટલ ખસેડાતા ડોકટરે તેમને મૃત જાહેર કર્યા હતા. શાહપુર પોલીસે અકસ્માત મોત નોંધી તપાસ હાથ ધરી છે.